मनु व्यास जी दे घर अपनी भाशा बोलने आस्तै, प्हाड़ें, नाड़ुएं, दब्बड़ियें दियां गल्लां चेत्ता करने लेई ते राजमांह्-भत्त खाने आस्तै औंदा-जंदा रौंह्दा हा। दौनें दी कुतै नेबल फेस्टीवल च झत्त होई ही। ए मनु ने मिन्नी गी सुनाया हा। ते मिन्नी ने अपने पापा दी शिमले दा पूना बदली दे बारे च अपना बी. ए. पढ़ने दे बारे च ते समुंदरी-ज्हाज दिक्खने दे बारे च मनु गी सुनाया हा। अपने मता शैल होने दे बारे च सनाने दी लोड़ नेईं पेई। मनु शैल ते माड़ी चीजें दा फर्क पन्छानदा हा। पार्टी मुक्की गेई पर इक नमें मेल दा मुंढ पाई गेई।